F’Dicembru li għadda, dawk b’impjieg full time żdiedu bi 3.3 fil-mija meta mqabbel ma’ Diċembru tal-2012. Statistika ppubblikata mill-Uffiċċju Nazzjonali tal-Istatistika turi li matul perjodu ta’ sena, is-suq tax-xogħol zdied bi 3.5 perċentwali fejn laħħaq il-165,064. Dan kien attribwiet l-aktar għal żieda f’dak li huma gainfully occupied b’4,981 persuna u f’dawk li huma rreġistrati bla impjieg b’590. Matul Diċembru li għadda, kien hemm żieda fl-impjiegi full time fis-settur privat kif ukoll f’dawk li huma rreġistrati bħala self-employed b’365 meta mqabbel ma’ Diċembru tal-2012. Matul dan il-perjodu n-numru ta’ impjegati żdied b’4,661. Interessentai l-fatt li waqt li l-impjiegi full time għall-irġiel żdiedu b’1.9 fil-mija, dawk għan-nisa żdiedu b’5.9 fil-mija meta mqabbel ma’ Diċembru 2012. L-impjiegi part-time ukoll żdiedu matul Diċembru 2013 fejn kienet irreġistrata żieda ta’ 4.1 fil-mija. Matul Diċembru, l-għadd ta’ persuni li kellhom part-time job  u full-time job kienu jammontaw għal 24,156, żieda ta’ 3 fil-mija meta mqabbel ma’ Diċembru 2012. Dawk li l-uniku impjieg tagħhom kien part-time kienu jammontaw għal 33,231, jiġifieri żieda ta’ 5 fil-mija jew ta’ 1,585 persuna.